ASTEQSI WIS 2
Ayɣer i ţḥebbiṛeɣ annect-a ɣef lǧeţţa-w?
ACU I TZEMREḌ AŢ-ŢXEDMEḌ?
Meyyez ɣef liḥala-yagi: M’ara tmuqel Linda iman-is di lemri, teţwali ala tassemt. Di teswiet ideg iqriben-is ţwalin-ţ “ţ-ţarqaqt mliḥ”, neţţat teqqar-as: “Ilaq ad ḍeefeɣ cwiyya.” *
Deg wussan ieeddan, Linda txemmem ɣer yiwen n lḥel iweeṛen: aţ-ţexdem lmuḥal bac aţ-ţessenqes “zuǧ kilu kan.” Teqsed aţ-ţeqqim kra n wussan mebla lmakla...
Ma yella tqesdeḍ aţ-ţeandeḍ Linda, acu ara txedmeḍ?
XEMMEM CWIYYA!
Mačči d lexsaṛa ma yetqelleq walbeeḍ ɣef lǧeţţa-s (ṣṣura-s). Adlis Iqedsen s yiman-is ihdeṛ-ed ɣef ccbaḥa n waṭas n yergazen ţ-ţlawin, am Ṣara, Ṛaḥil, Abigayil, Yusef d Dawed. Yenna-d ula ɣef yiwet n tlemẓit yeţţusemman Abicag belli “tecbeḥ aṭas.”—1 Igelliden 1:4.
Si tama nniḍen, xilla n yelmeẓyen i tessleb lǧeţţa-nsen. Ayagi yezmer a sen-d-yawi lemḍerra. Atentah kra n liḥalat iɣef i tzemreḍ aţ-ţxemmeḍ:
Ger tullas (teqcicin) i steqsan deg yiwen n lbeḥt, 58 % qqarent-as belli ţ-ţibelbulin i llant. Di tin n ṣṣeḥ, ḥaca 17 % i gellan akken.
Deg yiwen n lbeḥt nniḍen, 45 % si tlawin i gɣilen iman-nsent zurit, nutenti ţ-ţirqaqin mliḥ.
Seg wakken ţnadin ad ḍeefen, kra ţţafen-d iman-nsen deg yiwen n lehlak iweeṛen i ten-yeţdemmiren ad ssenqsen lmakla alamma qqimen i laẓ.
Ma llant deg-m kra n limaṛat i d-iţbegginen belli teseiḍ lehlak-agi, neɣ lehlak nniḍen icudden ɣer lmakla, ḍleb lemeawna. Hdeṛ di tazwara i walbeeḍ seg imawlan-im neɣ i yiwen wemdan nniḍen ameqran iɣef i tţekleḍ. Adlis Iqedsen yeqqar-ed: “Aḥbib iḥemmel di mkul lweqt; atmaten llan i lweqt n ccedda.”—Lemtul 17:17.
CCBAḤA IFAZEN I TZEMREḌ AŢ-ŢESEUḌ
Di tin n ṣṣeḥ, d ayen yellan deg wul i d-isbegginen ma yecbeḥ walbeeḍ neɣ ala. Xemmem ɣef lemtel n Abcalum, mmi-s n Dawed. Adlis Iqedsen yeqqar-ed:
“Ulac argaz icebḥen am Abcalum [...], ulac deg-s leib.”—2 Camwil 14:25.
Γas akken, ilemẓi-yagi yella yeččuṛ d zzux, d ṭṭmee akk-d lexdee! Daymi ur d-yenni ara fell-as Wedlis Iqedsen ayen yelhan; yeţweṣṣif-it-id d axeddae ameqran yeččuṛen d ddɣel.
Yelha ihi imi i ɣ-d-yefka Wedlis Iqedsen lewṣayat-agi:
“Lset ccexṣiyya tajdiṭ.”—Ikulusiyen 3:10, Ṭrejma n ddunit tajdiṭ, s tṛumit.
“Ccbaḥa-nkwent ur teţţili ara sufella [...], lameena ţ-ţin yeffren deg wul.”—1 Buṭrus 3:3, 4.
Ihi, ɣas ma yella mačči d ayen n diri ma tebɣiḍ aţ-ţcebḥeḍ, d ccexṣiyya-inem i gesean lqima akteṛ n ṣṣifa-m. Γer taggara, d ṣṣifat-inem n ṛṛuḥ ara kem-yerren tcebḥeḍ akteṛ, mačči d lqedd-im neɣ d ccbaḥa n lǧeţţa-m! Yiwet n teqcict tenna-d imeslayen-a: “Ccbaḥa tjebbed-ed bihfih tamuɣli. Meena d ṣṣifat-inem d wayen yellan deg wul-im iɣef ara cfun medden.”
AMEK I TEŢWALIḌ LǦEŢŢA-M
Tezgiḍ teţsetḥiḍ s lǧeţţa-m?
Teţxemmimeḍ tikwal aţ-ţxedmeḍ abaṛasyun n ucebbeḥ neɣ aţ-ţeǧǧeḍ iman-im i laẓ bac aţ-ţwenneeḍ lǧeţţa-inem?
Lukan i tzemreḍ, d acu ara tbeddleḍ di lǧeţţa-inem? (Xtiṛ leǧwabat i m-yehwan.)
TEΓZI
LMIZAN
ACEBBUB
TERQEQ NEΓ TUZERT
UDEM
TEBREK NEΓ TEMLEL
Ma tenniḍ-d ih ɣef sin yesteqsiyen imezwura terniḍ textaṛeḍ tlata n leǧwabat neɣ kteṛ ɣef westeqsi wis tlata, xemmem ɣer wayagi: Yezmer lḥal wid i m-d-yezzin ur kem-ţwalin ara tcemteḍ akken i teţwaliḍ iman-im kemm. Yeshel mliḥ i wemdan ad yiweiṛ d yiman-is w’ad yeţḥebbiṛ ɣef lǧeţţa-ines akteṛ n wayen ilezmen.—1 Camwil 16:7.
^ § 6 Γas ma nheddeṛ-ed i tullas deg yixef-agi, imenzayen d lewṣayat i d-nebder enan ula d arrac.
kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hat_Latn kab_Latn kab_Latn kab_Latn kab_Latn afr_Latn kab_Latn kab_Latn